கேள்வி: மனார் ஃபயாத்து - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: இயோர்டான் பல்கலைக்கழகத்தில் வேதியியலில் இளநிலை (1972) மற்றும் முதுநிலை (1974) பட்டங்களைப் பெற்றுள்ளார். செருமனியின் பான் பல்கலைக்கழகத்தில் வேதியியலில் முனைவர் (1978) பட்டம் பெற்றுள்ளார். தாண்டல் உலோக அணைவுச் சேர்மங்களில் ஈந்தணைவிகளாக கந்தகம் -நைட்ரசன் மற்றும் பாசுபரசு சேர்மங்கள் என்ற தலைப்பிலாகும். நீர் மேலாண்மை மற்றும் சுற்றுச்சூழலில் இவரது நிபுணத்துவம் இருந்தது. மேலும் இவர் ஐக்கிய நாடுகள் அவை மேம்பாட்டுத் திட்டம், பன்னாட்டு மேம்பாட்டுக்கான அமெரிக்க நிறுவனம், சுவீடிய பன்னாட்டு மேம்பாட்டு ஒத்துழைப்பு நிறுவனம், ஐரோப்பிய ஒன்றியம் மற்றும் ஜெர்மன் அரசாங்கம் உள்ளிட்ட அமைப்புகளால் நிதியளிக்கப்பட்ட தேசிய மற்றும் பன்னாட்டு திட்டங்களில் ஈடுபட்டார். 1978 ஆம் ஆண்டு முதல் 2013 ஆம் ஆண்டு வரை இயோர்டான் பல்கலைக்கழகத்தில் பகுப்பாய்வு மற்றும் கனிம வேதியியல் பேராசிரியராகவும், 1999 ஆம் ஆண்டு முதல் 2007 ஆம் ஆண்டு வரை அதன் நீர் மற்றும் சுற்றுச்சூழல் ஆராய்ச்சி மற்றும் ஆய்வு மையத்தின் இயக்குநராகவும் (துணை இயக்குநர் 1992-1999) இருந்தார். பின்னர் 2013 ஆம் ஆண்டு முதல் 2017 ஆம் ஆண்டு வரை செருமன் இயோர்டானிய பல்கலைக்கழகத்தின் துணைத் தலைவரானார். 2017 ஆம் ஆண்டு முதல் 2021 ஆம் ஆண்டு வரை தலைவராக நியமிக்கப்பட்டார்.